**ТЕХНИЧЕСКИ СПЕЦИФИКАЦИИ**

**за възлагане на обществена поръчка с предмет:**

**„Внедряване на видеосистема за разпознаване на регистрационни номера на автомобили, усъвършенстване, интегриране и сервизно обслужване на системата за контрол на достъпа на територията на МВнР-ЦУ”**

# Цел и предмет на обществената поръчка

Цел и предмет на настоящата обществена поръчка е „Внедряване на видеосистема за разпознаване на регистрационни номера на автомобили, усъвършенстване, интегриране и сервизно обслужване на системата за контрол на достъпа на територията на МВнР-ЦУ”, наричана за краткост още „системата”.

**Обхват на техническото задание**

Поръчката обхваща всички доставки и дейности, необходими за постигане на целта й: разработка и/или доставка и интегриране на програми, доставка на техническо оборудване, монтаж, инсталиране, интегриране, настройки, тестване, пускане в редовна експлоатация и сервизно обслужване (включително актуализиране на програми и функционалности) на усъвършенстваната и интегрирана система за контрол на достъпа на територията на ЦУ-МВнР.

Техническата спецификация по **Обособена позиция № 1** дефинира изискванията към внедряване на видеосистема за разпознаване на регистрационните номера на МПС, които очакват пропускане на входовете и изходите на: КПП 1 и 3, нива -1 и -2 на подземния паркинг, т.е. на всички места, където има контрол на достъпа за МПС, задължителното ѝ интегриране със системата за контрол на достъпа, осигуряване на нови функционални възможности на обновената интегрирана система и гаранционно обслужване.

Техническата спецификация по **Обособена позиция № 2** дефинира изискванията към доставка на техническо оборудване за внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ.

Техническата спецификация по **Обособена позиция № 3** дефинира изискванията към извършване на абонаментно сервизно

обслужване и извънгаранционна поддръжка на частта от интегрираната система за контрол на достъпа, охрана и видеонаблюдение, която няма да бъде обновена по Обособена позиция № 1 на обществената поръчка и която не попада в обхвата на гаранционната сервизна поддръжка и съответните срокове по нея.

Техническата спецификация по **Обособена позиция № 4** дефинира изискванията към извършване на абонаментно сервизно

обслужване и извънгаранционна поддръжка на пропускателни съоръжения за автомобили.

## Описание на функциониращата система за контрол на достъпа на територията на МВнР

**1. Кратко описание**

На територията на сградата на Министерството на външните работи в гр. София, ул. „Александър Жендов" № 2, функционира внедрена от „Крус електроник” ООД система за контрол на достъпа на служители, посетители и МПС, базирана на безконтактни електронни идентификационни карти, включваща интегрирани програмни продукти, сървърно и техническо оборудване, компютърни системи, пропускателни съоръжения и идентификационни карти. Всички пропускателни съоръжения, четци и контролери се управляват от интегрирана система за сигурност, контрол на достъпа и отчитане на работното време, работеща в реално време и ползваща база данни MS SQL Server 2008. Системата е с нестандартен комуникационен интерфейс и криптирана база данни.

Безконтактните електронни карти за идентифициране на МПС са спрени от производство поради промяна в методите за идентификация на новите системи за контрол на достъпа и осъществяване на автоматизиран пропускателен режим. Наличните карти за МПС са на привършване, което ще създава бъдещи затруднения по издаването на нови пропускателни документи за автомобили. Антените, разположени на входовете и изходите с бариери, предназначени за четене на безконтактните карти за идентифициране на превозните средства, поради дългата употреба са в лошо техническо състояние и не подлежат на ремонт. Същите оказват негативно влияние на защитните системи на някои от по новите модели автомобили, което създава проблем на част от служителите.

**2.** **Входове и изходи на КПП 1 и КПП 3 за надземния паркинг**

Пропускането на МПС на територията на министерството за паркиране на надземния паркинг става през две КПП-та (контролно-пропускателни пункта) - КПП 1 (откъм зала „Универсиада”) и КПП 3 (откъм бул. „Цариградско шосе”), оборудвани с пропускателни бариери и автомобилни блокери и предоставящи достъп след положителна идентификация както на водача с личната му безконтактна карта, така и на автомобила чрез закрепената към него безконтактна карта - транспондер за четене от голямо разстояние. Посетители с МПС се пропускат на територията на МВнР ръчно от служител на охраната след регистрация на личните данни и данните на автомобила.

Пред входа за МПС откъм бул. „Цариградско шосе” (КПП 3) има монтирано електронно седемсегментно светодиодно информационно табло, което показва наличните паркоместа в надземния паркинг, както и време, дата и температура на околния въздух. Същото информационно табло имаше и на другия вход за МПС откъм зала „Универсиада” (КПП 1), но поради повреда и невъзможност за ремонт беше демонтирано.

**3. Вход и изход за подземния паркинг и входове и изходи на подземни нива -1 и -2**

Пропускането на МПС към/от подземния паркинг и автомивката през автоматичните врати се извършва с личната карта на водача на МПС. Посетители не се допускат на територията на подземния паркинг.

Влизането през автоматичните бариери на нива -1 и -2 на подземния паркинг се извършва след положителна идентификация на МПС по транспондера му. Излизането през автоматичните бариери на нива -1 и -2 е възможно след положителна идентификация на водача с личната му безконтактна карта на четци, монтирани пред бариерите за изход от нивата -1 и -2.

## Изисквания за изпълнение на обществената поръчка:

# Обособена позиция № 1 – Техническа спецификация

# „Внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ”

**1. Общи изисквания за усъвършенстване на функционалността и интегриране на системата и за изпълнение на обществената поръчка по обособената позиция**

|  |  |  |
| --- | --- | --- |
|  | **Общи изисквания за изготвяне на Техническото предложение и за изпълнение на поръчката по обособената позиция** | **Предвиждани видове дейности и/или доставки, за които се отнасят изискванията** |
| **1.1.** | **Общо описание на предложението на участника за внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ** | Разработка и/или доставка и внедряване на  програмни продукти, инсталиране на оборудване, интеграция на системата, тестване, пускане в редовна експлоатация, гаранционно обслужване на системата и компонентите й |
|  | Участникът трябва да представи общо описание на работата на предложената от него усъвършенствана интегрирана система за контрол на достъпа на МПС и отчитане на работното време с внедрена в нея видеосистема за разпознаване на регистрационните номера на автомобилите. Изисква се подробно, пълно, точно, ясно и изчерпателно описание на компонентите, функционалностите, програмните и техническите характеристики, елементите и параметрите на системата, описание на начина на интегриране на компонентите, включително описание на дейностите, свързани с техническите изисквания и възможностите за осигуряване на съвместимост с оглед на чл. 70-71 и чл. 93е, ал. 1 от ЗАПСП (Закона за авторските права и сродните му права) и интегриране на различни програмни продукти с цел осигуряване на безпроблемна експлоатация и използване на интегрираната система и на оборудването й.  За целта участникът трябва изрично да декларира, че за всички предложени от него програмни продукти ще предостави на възложителя групов постоянен лиценз с необходимия обхват или необходимия брой единични постоянни лицензи, както и че тези лицензи ще осигуряват право на ползване на програмните продукти до моралното остаряване и изчерпване на възможностите за експлоатация на последните им актуализирани версии, които ще бъдат внедрявани при възложителя до изтичане на съответния гаранционен срок и на извънгаранционната им поддръжка. Всички предоставени лицензи трябва да бъдат постоянни.  Техническото предложение трябва да бъде изготвено в съответствие с Образец № 2 към публичната покана и съгласно изискванията на настоящата Техническа спецификация. Участниците трябва да опишат начина, по който системата ще осигурява бързото обслужване и безпроблемното пропускане на МПС от и в паркингите на територията на МВнР, както и как ще бъде минимизиран субективният фактор и възможностите за грешки при пропускането през КПП на служебни МПС и такива на служители и посетители, въз основа на заложените в системата права и нива на достъп. |
| **1.2.** | **Безопасност при експлоатация и употреба на оборудването** | Инсталиране и интегриране на оборудването към системата, тестване, пускане в редовна експлоатация и гаранционно обслужване |
|  | Участникът трябва да опише характеристиките на системата и нейните компоненти, с които ще бъде осигурено необходимото ниво на безопасност при експлоатация и употреба и съответното ниво на опазване на здравето и околната среда, включително описание на съответствието със съществени нормативни изисквания съобразно Закона за техническите изисквания към продуктите и наредбите за съществени изисквания към определени видове продукти. Участникът трябва да опише, доколкото е възможно, и как ще осигурява необходимото ниво на безопасност при експлоатация и употреба и съответното ниво на опазване на здравето и околната среда при монтажа, инсталирането, интегрирането към системата, тестването и редовната експлоатация на техническото оборудване, което ще бъде доставено по Обособена позиция № 2. |
| **1.3.** | Видеосистема за разпознаване на регистрационните номера на МПС при входовете и изходите на КПП 1 и КПП 3, на подземния паркинг и на нива - 1 и – 2 | Програмно осигуряване, дейности по инсталиране и интегриране към системата |
|  | Участникът трябва да представи общо описание на предложената от него видеосистема за разпознаване на регистрационни номера на автомобили: функционалност, програмно осигуряване за разпознаване на регистрационни номера за интеграция със системата; клиентски програмен модул и интерфейс за настройка, визуализация и генериране на справки от работата на системата за разпознаване на регистрационните номера, управление на базата данни MS SQL, справки, отчети, мониторинг в реално време на мрежовото и компютърно оборудване, камерите и устройствата (инсталира се на работна станция в центъра за наблюдение; други компоненти и оборудване (с изключение на тези по Обособена позиция № 2 на настоящата обществена поръчка), технически характеристики, елементи (кабели, крепежни елементи, консумативи), параметри, дейности по монтаж, настройка, интегриране на системата и пускане в експлоатация.  Разпознаването на регистрационните номера на МПС трябва да се осъществява през всичкичасове на денонощието и при всякакви метеорологични условия. Достоверността на разпознаване на българските регистрационни номера, включително и на дипломатическите автомобили трябва да е по-добра от 95 %.  Програмното осигуряване за разпознаване на регистрационни номера, освен обработката на изображенията от камерите за регистрационни номера, трябва да записва цифровата информация в базата данни на съществуващата система за контрол на достъпа, да извършва сравнение със списъците на МПС с право на достъп и да управлява контролерите на крайните устройства за пропускане на МПС като бариери и пътни блокери. Програмните модули трябва да са специално разработени за програмна интеграция с базата данни и съществуващата система за контрол на достъпа, отчитане на работното време и охрана, работеща на територията на МВнР.  Клиентският програмен модул и интерфейс за настройка, визуализация и генериране на справки от работата на системата за разпознаване на регистрационните номера трябва да позволява надграждането на потребителския интерфейс на съществуващата система за контрол на достъпа с новите възможности на системата. |
| **1.4.** | **Безконтактни електронни карти и четци за идентифициране на физически лица** | Осигуряване на надеждно функциониращи карти и четци, оборудване и софтуер към тях, инсталиране и интегриране към системата |
|  | Участникът трябва да опише предложението си за възможността да се продължи използването на наличните безконтактни електронни идентификационни карти – пропуски на физически лица, и четците за тях: компоненти, функционалност, програмни и технически характеристики, елементи и параметри, осигуряване на съвместимост, съгласуваност с предложената видеосистема за разпознаване на регистрационните номера на автомобили и интегриране в рамките на системата за контрол на достъпа на територията на МВнР.  За идентификация на служителите и посетителите по възможност следва да се използват съществуващите безконтактни електронни идентификационни карти и четци. Участникът трябва да уточни как картите и четците ще се координират, визуализират и използват заедно с видеосистемата за разпознаване на регистрационни номера в съответствие с описанието в предходната точка 1.3.  Участниците следва да имат предвид, че се предвижда на всички входове и изходи, където е инсталирано оборудване за контрол на достъпа и отчитане на работното време на физически лица на територията на МВнР, да бъдат запазени съществуващите безконтактни електронни карти и четци за идентифициране на служители и посетители, както и оборудването и софтуерът, свързани с тяхното използване, като трябва да бъде запазена тяхната цялостна съвместимост, съгласувано и безпроблемно функциониране в рамките на цялата интегрирана система за контрол на достъпа, отчитане на работното време, охрана и видеонаблюдение. |
| **1.5.** | **Обща база данни на усъвършенстваната и интегрирана система за контрол на достъпа и отчитане на работното време** | Разработка и/или  доставка програмни продукти, инсталиране и интегриране към системата |
|  | Участникът трябва да опишепредложението си за осигуряване генерирането на обща база данни в рамките на усъвършенстваната и интегрирана система за контрол на достъпа и отчитане на работното време с всички събития по преминаването на МПС през КПП-тата и другите пропускателни точки за МПС: функционалност,компоненти, програмни и технически характеристики, елементи и параметри, осигуряване на съвместимост и интегриране в рамките на цялата система.  Събитията трябва да бъдат съпроводени с панорамна снимка и снимка на номера на пропуснатото превозно средство, ясно видими и разпознаваеми през всички часове на денонощието и при всякакви метеорологични условия.  Събитията от общата база данни, включително и снимките на превозните средства трябва да се визуализират в реално време на всички работни станции. |
| **1.6.** | **Администриране на единната информационна система за контрол на достъпа, отчитане на работното време и регистрация на МПС** | Интегриране на системата и осигуряване на права за администриране и за достъп |
|  | Участникът трябва да опише начина, по който ще бъде администрирана единната информационна система за контрол на достъпа, отчитане на работното време и регистрация на МПС.  Администрирането трябва да се извършва от оператори с административни права и достъп до ресурсите на системата с парола. |
| **1.7.** | **Информационна сигурност на интегрираната система за контрол на достъпа и отчитане на работното време на територията на МВнР** | Дейности по разработка  и/или инсталиране на програмни продукти и интегриране, осигуряване на права за администриране и за достъп |
|  | Участникът трябва да опише дейностите, които ще извърши, характеристиките на системата и нейните компоненти, с които ще бъде осигурено необходимото ниво на информационна сигурност при експлоатацията и използването й. |
| **1.8.** | **Обучение за работа с програмните и техническите средства на усъвършенстваната и интегрирана система за контрол на достъпа на МПС и разпознаване на регистрационните им номера** | Организиране и провеждане на обучения, предоставяне на консултации и оказване на съдействие |
|  | Всички оператори на системата за контрол на достъпа на МПС - служителите от охраната на МВнР, трябва да бъдат обучени от изпълнителя за работа с програмните и техническите средства на усъвършенстваната и интегрирана система за контрол на достъпа на МПС и разпознаване на регистрационните им номера. При възникване на необходимост трябва да се осигурява съдействие и обучение и в рамките на гаранционните срокове. |
| **1.9.** | **Организация на работата на ангажирания екип от квалифицирани технически лица за изпълнение на обществената поръчка** | Организиране на изпълнението на поръчката |
|  | Участниците трябва, съобразно изискванията на настоящата обществена поръчка, да представят организацията на работата на ангажирания от тях екип от квалифицирани технически лица, включително методологията и процеса на изпълнение на обществената поръчка, разпределението на дейностите и определяне на последователността им, разпределението на лицата и компетентностите, координацията на лицата и дейностите и вътрешния контрол на изпълнението.  Участникът трябва изрично да представи описание на приложимостта и на последователните етапи на работния процес по използване на програмните кодове на интегрирана система в настоящото й състояние и на програмните кодове на предложените от него програмни продукти, както и на програмното осигуряване на доставеното техническо оборудване, с цел качествено изпълнение на обществената поръчка и осигуряване на безпроблемна експлоатация и използване на обновената интегрирана система и на оборудването й. В срок от десет работни дни след сключване на договора с МВнР по Обособена позиция № 1 и след получаване в МВнР на доставката на техническото оборудване по Обособена позиция № 2 на обществената поръчка, предложенията на изпълнителя, представени в Техническото предложение от офертата му, което ще бъде неразделна част от договора, и предвиденият резултат от изпълнение на поръчката трябва да бъдат онагледени от изпълнителя, след като извърши оглед на мястото на изпълнение, с чертежи на физическото техническо осигуряване на изпълнението и с проект (схема), визуализиращ базисните параметри, функции и дизайн на планираната интегрирана програмна система.Изпълнителят по Обособена позиция № 1 отговаря за монтажа и инсталирането на техническото оборудване по Обособена позиция № 2. Инсталацията обхваща цялата последователност на инсталиране на всички компоненти на техническото, хардуерно и софтуерно оборудване от разопаковане на стоките до пълното окабеляване, инсталиране на цялото оборудване, настройка и интегриране на софтуерните и програмни продукти, настройка и интегриране на системата, провеждане на тестове за доказване на нормалната й работоспособност и пускането й в редовна експлоатация.Дейностите от отделните фази на изпълнението трябва да бъдат предварително съгласувани и одобрявани от възложителя. |
| **1.10** | **Срок за изпълнение** | Определяне на реалистичен срок за изпълнение |
|  | Участниците трябва да предложат срок за изпълнение, не по-дълъг от четири месеца (считано от датата на приемане на доставката на техническото оборудване по обособена позиция № 2 до окончателното приемане на изпълнението без забележки след успешно пускане на системата в редовна експлоатация, включително осигуряване на безпроблемното й функциониране) на доставките и дейностите по внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР.Приемането на обновената интегрирана система за контрол на достъпа се извършва след провеждане на успешни 72-часови проби (тестване) с оформяне на двустранен приемо-предавателен протокол, подписан без забележки и приложени към него гаранционни карти. |
| **1.11** | **Срокове за гаранционно сервизно обслужване и поддръжка,** **включително актуализиране на програми и функционалности** | Определяне на реалистичен общ срок за гаранционно сервизно обслужване и поддръжка |
|  | Участниците трябва да предложат общ срок за гаранционно сервизно обслужване и поддръжка, включително актуализиране на програми и функционалности, обхващащ всички извършени от тях дейности и внедрени от тях компоненти на системата (програмни продукти) съгласно изискванията на настоящата обществена поръчка. Общият гаранционен срок за извършените от участника дейности трябва да включва актуализиране на разработените и внедрени от него програми и функционалности, както и на внедрени от него техническо оборудване, програмни продукти и функционалности на други производители и доставчици.Общият гаранционен срок трябва да бъде **минимум 12 (дванадесет) месеца**.Участниците трябва да съдействат за коректното изпълнение на пълния обхват на фирмените гаранции, предоставяни от производителите или от техни представители/дистрибутори, в рамките на гаранционните срокове, определени от тях за съответното ново оборудване и/или софтуер, и посочени от съответния участник на приложимите места в таблицата на Техническото му предложение.Всички посочени от участника гаранционни срокове трябва да са валидни, считано от датата на подписване на приемо-предавателния протокол за пускане на системата в редовна експлоатация и осигуряване на безпроблемното й функциониране.Изпълнителят трябва да бъде напълно отговорен за всички гаранционни задължения, дори ако част от оборудването (включително и по Обособена позиция № 2 от настоящата обществена поръчка) е получено от трета страна.Всички доставени софтуерни лицензи и отделно предоставени софтуерни продукти, включително и такива на трети страни и всички свързани с тях услуги, трябва да бъдат с включено право, ако такова е приложимо, на ъпгрейд и ъпдейт за най-малко 12 месеца.Изпълнителят поема задължението в рамките на определения от него общ гаранционен срок при възникване на необходимост да започне работа до 24 (двадесет и четири) часа от уведомяването му и да отстрани в срок до три работни дни от започване на работа възникналите проблеми и недостатъци, включително да подмени дефектиралите части и компоненти, с персонал, средства, резервни части, материали и транспорт, осигурени от него и за негова сметка. При необходимост от внос, транспорт и доставка на части, материали и средства, неналични при изпълнителя, срокът за отстраняване на проблемите и недостатъците може да бъде удължен с максимум 15 (петнадесет) работни дни при представяне на обосновка и доказателство за необходимостта от удължаване на срока. Всички дефекти в инсталираното оборудване и софтуер, които не са в резултат на неправилна експлоатация след приемането им от възложителя, трябва да бъдат отстранявани за сметка на изпълнителя. |

## 2. Специфични изисквания за усъвършенстване на функционалността и интегриране на системата

## на входовете и изходите за МПС на КПП 1 и КПП 3

|  |  |  |
| --- | --- | --- |
|  | **Изисквания за функционалност, компоненти,**  **програмни и технически характеристики, елементи и параметри** | **Предвиждани видове дейности, за които се отнасят изискванията** |
| **2.1.** | **Нови колонки за монтиране на четци за електронни безконтактни идентификационни карти** | Монтаж на новите колонки,  монтаж на четци, оборудване и софтуер към тях, инсталиране и интегриране към системата |
|  | Участникът трябва да опише предложението си за: монтаж на доставените по Обособена позиция № 2 нови колонки от некорозиращ материал при запазване на съществуващите четци, съответните компоненти, функционалности, програмни и технически характеристики, елементи и параметри и интегриране със система при КПП 1 и КПП 3.На входовете и изходите за МПС на КПП 1 и КПП 3 на мястото на съществуващите колонки с четците за лични идентификационни карти и транспондери на МПС трябва да се монтират доставените по Обособена позиция № 2 от настоящата обществена поръчка нови устойчиви на удар колонки от некорозиращ материал и размери, подходящи за монтаж на двата съществуващи четеца за безконтактните карти за идентифициране на физически лица, които да осигуряват четенето на съществуващите карти от минимум 30 см разстояние. Външният вид и разположението на колонките и четците трябва да са съобразени с различните по височина МПС, които преминават през КПП 1 и КПП 3. |
| **2.2.** | **Външни станции с видеодомофони за връзка със служителите от охраната** | Инсталиране на един брой нов видеодомофон,  интегриране на външните станции на видеодомофони, оборудването и софтуера към тях със системата |
|  | Участниците трябва да опишат предложението си за осигуряване на функционалността на видеодомофоните за връзка със служителите от охраната, като запазят съществуващите външни станции с видеодомофони. Описанието трябва да включва необходимите компоненти, функционалност, програмни и технически характеристики, елементи и параметри и интегриране със системата.Външният вид и разположението на доставения по Обособена позиция № 2 нов видеодомофон трябва да е съобразено с различните по височина МПС, които преминават през входа на КПП 1. Видеосигналът от видеодомофона трябва да се записва наред с картината от останалите камери за видеонаблюдение. Външните станции на видеодомофоните трябва да позволяват повикване с едно натискане на бутон на служител от охраната и високоговоряща връзка между него и водача на МПС. Външните станции на видеодомофоните трябва да осигуряват видимост и чуваемост на разговорите с водачите през всички часове на денонощието и при всякакви метеорологични условия. Те трябва да са защитени от въздействие на околната среда (да са за външен монтаж и с некорозиращи лицеви панели), вандалоустойчиви и с изведени изходи за запис на видеокартината и разговорите през него в кабината на охраната. Видеодомофонната система трябва да позволява на служителя от охраната да инициира или разговоря с която и да е от четирите външни станции. |
| **2.3.** | **Монтаж и осигуряване на функционалността на** **новите видеокамери за разпознаване на регистрационните номера на МПС** | Монтаж на новите видеокамери, оборудване и софтуер към тях, инсталиране, синхронизиране с инфрачервени прожектори, интегриране към системата |
|  | Участниците трябва да опишат предложението си за внедряване на новата видеосистема за разпознаване на регистрационните номера на МПС на входовете и изходите на КПП 1 и КПП 3.На входа и изхода на КПП 1 и КПП 3 трябва да се поставят доставените по Обособена позиция № 2 нови камери, подходящи за надеждно заснемане и разпознаване на регистрационните номера и правене висококачествена цветна панорамна снимка/ видеоклип на приближаващите се МПС през всички часове на денонощието и при всякакви метеорологични условия. Качеството на цветната панорамна снимка/ видеоклип трябва да е D1 или по-добро. За надеждното разпознаване на регистрационни номера с камерите за разпознаване трябва да бъдат синхронизирани доставените по Обособена позиция № 2 инфрачервени (ИЧ) осветители, работещи в ИЧ спектър.Разпознатите регистрационни номера на автомобили заедно със снимката на регистрационния номер, панорамната снимка на МПС-то и друга информация за събитията се предава към базата данни за запис и към контролерите за достъп, които въз основа на тези данни и данните от прочетената безконтактна карта на водача да вземат решение за пропускане на МПС-то или не. |
| **2.4.** | **Свързаност на видеосистемата за разпознаване на регистрационните номера на МПС****и четците за електронни безконтактни идентификационни карти****с контролерите за управление на бариерите и автомобилните блокери** | Контролери, оборудване и софтуер към тях, интегриране към системата |
|  | Участниците трябва да опишат как внедрената видеосистема за разпознаване на регистрационните номера на МПС ичетците за електронните безконтактни идентификационни карти на служителите и посетителите ще бъдат свързани към съществуващите контролери за управление на бариерите и автомобилните блокери, като се осигури съвместимостта им и безпроблемното им функциониране в рамките на усъвършенстваната интегрирана система. |
| **2.5.** | **Монтаж и осигуряване на функционалността****на ново електронно информационно табло** | Монтаж на новото електронно информационно табло, оборудване и софтуер към него, инсталиране и интегриране към системата |
|  | Участниците трябва да опишат предложението си за монтаж на доставеното по Обособена позиция № 2 ново електронно информационно табло на влизане през КПП 1 със същия или по-голям размер от това на КПП 3. Информационното табло, произведено от некорозиращ материал, трябва да е със закрепване, съобразено с мястото, на което се поставя.  Сигнализацията за пропускане на МПС през входа и изхода на КПП 1 и КПП 3 трябва да се осъществява само след положителна идентификация както на водача на МПС с безконтактната му карта, така и на автомобила по регистрационния му номер, който предварително е зададен в базата данни на интегрираната система за достъп. |
| **2.6.** | **Осигуряване на изискваните функции по пропускане, отказване на достъп,**  **записване на събитията в общата база данни и дневник на събитията** | Програмиране и/или доставка на програмни продукти, инсталиране и интегриране към системата |
|  | Участниците трябва да опишат предложението си за осигуряване на изискваните функции по пропускане, отказване на достъп, записване на събитията в общата база данни и дневник на събитията съгласно изискванията на възложителя, както следва:  Системата за достъп трябва да позволява дефинирането на определени МПС, с които може да влезе даден служител, избор на входове и изходи, които да ползва служителят, когато минава с МПС, разрешение/забрана да се влиза, включително при напълно заети места на паркинга, за определен служител или МПС.  При разрешен достъп трябва да се визуализира разрешителен зелен светофар и постоянна зелена индикация на четеца на съответния вход/ изход и защитните съоръжения (бариера, роуд блокер) да разрешават преминаване през КПП.  При отказан достъп трябва да се визуализира забранителен червен светофар и постоянна червена индикация на четеца на съответния вход/ изход и защитните съоръжения (бариера, роуд блокер) не трябва да разрешават преминаване през КПП. Водачът на МПС трябва да има възможност чрез видеодомофона да се свързва със служителя от охраната. На работната станция на служителя от охраната трябва да се визуализират данните от прочетената карта за водача, данните и снимките от системата за разпознаване на регистрационните номера и той съобразно правомощията си трябва да може да определя дали да го пропусне или не. Посетители и официални гости и делегации с МПС трябва да се пропускат на територията на МВнРпрез КПП 1 и КПП 3 ръчно по установен ред от служител на охраната след видеорегистрация на данните на автомобила и регистрация на личните данни в системата за контрол на достъпа. Тези събития следва да се записват в общата база данни на системата за контрол на достъпа.Всяко събитие на входа или изхода на КПП 1 и КПП 3, включително отказан достъп или пропускане по решение на служителя на охраната, трябва да е съпроводено с панорамна снимка и снимка на номера на пропуснатото превозно средство, ясно видими и разпознаваеми през всички часове на денонощието и при всякакви метеорологични условия. Тези събития се записват в общата база данни и служат като дневник на събитията и за последващи справки, отчети и анализи на ситуации.На съответните работни станции на служителите на охраната трябва да се показва информация за това дали водачът на МПС има право да премине или не и причините за отказ. Причините за отказ най-често са свързани с невалиден за дадения водач регистрационен номер, неразпознат или липсващ в базата данни номер, както и с липсата на места за паркиране. Други причини, които трябва да се показват, са липсваща карта в базата данни, забранен за влизане вход/изход за тази карта или МПС, затворен вход/изход и др. Цялата тази информация за всеки вход или изход на КПП 1 и КПП 3 се показва на работните станции на служителите на охраната в реално време от системата за контрол на достъпа.Събитията от общата база данни, включително и снимките на превозните средства, трябва да се визуализират в реално време на всички съществуващи работни станции, както и във всички съществуващи и нови справки и отчети, генерирани от операторите в системата. |

## 3. Специфични изисквания за осигуряване на функционалността и интегрирането на системата

## на входа и изхода за МПС за подземния паркинг и автомивката

|  |  |  |
| --- | --- | --- |
|  | **Изисквания за функционалност, компоненти, програмни и технически характеристики, елементи и параметри, осигуряване на изискваните функции**  **по пропускане и отказване на достъп** | **Предвиждани видове дейности, за които се отнасят изискванията** |
| **3.1.** | Участникът трябва да опише как ще се използват и как ще функционират четците за безконтактните идентификационни карти на служителите на входа и изхода на подземния паркинг след внедряване на видеосистемата за разпознаване на регистрационните номера на МПС, които влизат или излизат от подземния паркинг през автоматичните врати, като се има предвид, че на входа и изхода за МПС за подземния паркинг не се предвижда инсталиране на видеокамери за разпознаване на регистрационните номера на МПС.Пропускането на МПС през входа и изхода на подземния паркинг трябва да става само след положителна идентификация на водача на МПС с безконтактната му карта, прочетена от съществуващите четци.Посетители с или без автомобили не трябва да се допускат в подземния паркинг. | Интегриране към четците, оборудване и софтуер към тях |

## 4. Специфични изисквания за усъвършенстване на функционалността и интегриране на системата

## на входовете и изходите за МПС за ниво -1 и ниво -2 на подземния паркинг

|  |  |  |
| --- | --- | --- |
|  | **Изисквания за функционалност, компоненти,**  **програмни и технически характеристики, елементи и параметри** | **Предвиждани видове дейности, за които се отнасят изискванията** |
| **4.1.** | **Монтаж и осигуряване на функционалността на****новите видеокамери за разпознаване на регистрационните номера на МПС** | Монтаж на новите видеокамери, оборудване и софтуера към тях, инсталиране, синхронизиране с инфрачервени прожектори, интегриране към системата |
|  | Участниците трябва да опишат предложението си за внедряване на новата видеосистема за разпознаване на регистрационните номера на МПС на входовете и изходите за МПС за ниво -1 и ниво -2 на подземния паркинг.На входовете и изходите на ниво -1 и ниво -2 на подземния паркинг трябва да се поставят доставените по Обособена позиция № 2 нови камери, подходящи за надеждно заснемане и разпознаване на регистрационните номера и правене на висококачествена цветна панорамна снимка/видеоклип на приближаващите се МПС през всички часове на денонощието и при всякакви метеорологични условия. Качеството на цветната панорамна снимка/видеоклип трябва да е D1 или по-добро. За надеждното разпознаване на регистрационни номера с камерата за разпознаване трябва да се синхронизират доставените по Обособена позиция № 2 инфрачервени осветители, работещи в ИЧ спектър. |
| **4.2.** | **Осигуряване на изискваните функции по пропускане, отказване на достъп,**  **записване на събитията в общата база данни и дневник на събитията** | Програмиране и/или доставка на програмни продукти, инсталиране и интегриране  с контролерите и системата |
|  | Участниците трябва да опишат предложението си за осигуряване на изискваните функции по пропускане, отказване на достъп, записване на събитията в общата база данни и дневник на събитията съгласно изискванията на възложителя, както следва: Входовете и изходите на ниво -1 и ниво -2 на подземния паркинг са предназначени за пропускане на ограничен брой МПС. Пропускането на МПС до и от нива -1 и -2 се извършва при положителна идентификация в СКД (системата за контрол на достъпа) на регистрационните им номера от монтираните за целта камери посредством съществуващите контролери за управление на бариерите на съответните нива на подземния гараж.Разпознатите регистрационни номера на автомобили заедно със снимката на регистрационния номер, панорамната снимка на МПС-то и друга информация за събитията се предава към базата данни за запис и към съществуващите контролери за достъп, които въз основа на тези данни да вземат решение за пропускане на МПС-то или не.Пропускането на МПС през входа и изхода на ниво -1 и ниво -2 на подземния паркинг трябва да се осъществява само при дадено право на достъп за автомобила по регистрационния му номер, зададен в базата данни на интегрираната система за достъп.Всяко събитие на входовете или изходите на ниво -1 и ниво -2 на подземния паркинг, включително отказан достъп по регистрационен номер на МПС без право на достъп или пропускане по решение на служителя на охраната, трябва да е съпроводено с панорамна снимка и снимка на номера на пропуснатото превозно средство, ясно видими и разпознаваеми през всички часове на денонощието и при всякакви метеорологични условия. Тези събития се записват в общата база данни и служат като дневник на събитията и за последващи справки, отчети и анализи на ситуации. Събитията от общата база данни, включително и снимките на превозните средства, трябва да се визуализират в реално време на всички съществуващи работни станции, както и във всички съществуващи и нови справки и отчети, генерирани от операторите в системата. |

# Обособена позиция № 2 – Техническа спецификация

# „Доставка на техническо оборудване за внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ”

|  |  |  |
| --- | --- | --- |
|  | **Изисквания за изготвяне на Техническото предложение и за изпълнение на поръчката по обособената позиция** | |
| **1.1.** | **Описание на предложението на участника за доставка на техническо оборудване за внедряване на видеосистема за разпознаване на регистрационни номера на автомобили, усъвършенстване и интегриране на системата за контрол на достъпа на МПС на територията на МВнР-ЦУ**  ***Когато конкретен тип, модел, марка или техни технически параметри са упоменати в техническата спецификация, това следва да се разбира като този продукт или еквивалент със същите или сходни технически параметри. Под еквивалентни продукти следва да се разбират такива, които притежават еквивалентна или сходна на изискваната функционалност и необходимата съвместимост с цел интегриране със системата и осигуряване на безпроблемната й работа****, като е възможно в отделни случаи да е необходим компонент, който е точно определен и незаменим (например точно определен комплект за разработване на софтуер към техническо оборудване, на базата на който е разработено програмното осигуряване за разпознаване на регистрационните номера на МПС по Обособена позиция № 1).*  *Там, където еквивалентността трябва да бъде предмет на техническа преценка, с офертата трябва да бъде представена съответната документация за еквивалентност и оценка от независим орган, ако това е възможно.*  *Участниците трябва да покажат, че спецификациите на техническото оборудване, което те предлагат, отговарят на изискванията, поставени от възложителя, и ще осигурят безпроблемна експлоатация и използване на интегрираната система и на оборудването й.*  *Участниците трябва да посочат модел и производител за всеки отделен компонент в своето техническо предложение и да осигурят необходимата документация като каталози, брошури, диплянки, които да дадат детайли за техническите спецификации, които достатъчно добре определят предлаганото оборудване и по този начин дават възможност на възложителя да провери информацията, предоставена в техническото предложение.* | **Брой по видове техническо оборудване:** |
| **1.1.1.** | **Цветни** **камери за разпознаване на регистрационни номера**  Камерите трябва да са подходящи за надеждно заснемане и разпознаване на регистрационните номера и правене висококачествена цветна панорамна снимка/ видеоклип на приближаващите се МПС през всички часове на денонощието и при всякакви метеорологични условия.  Качеството на цветната панорамна снимка/ видеоклип трябва да е D1 или по-добро.  Достоверността на разпознаване на българските регистрационни номера, включително и на дипломатическите автомобили трябва да е по-добра от 95 %.  Технически параметри:  Цветна SWDR TRUE DAY/NIGHT - IR CUT Filter камера, Sony 1/3" ULTRA High Res Super HAD II CCD sensor – DUAL SCAN, 600 TVLine/700TVL B/W. SWDR – много висока динамика на изображението (подходяща за заснемане на бързодвижещи се обекти, наблюдение на трафика, разпознаване на регистрационни табели и пр.), OSD control, Shutter control, SENS UP x512, Mirror, LSC (Lence Shading Compensation), 3D-DNR (3D Digital Noise Reduction) - функция за намаляване на шума,  MOTION - вграден детектор на движение, Wide BLC, ECLIPSE, DSS (Digital Slow Shuttering), DIS - електронно стабилизиране на изображението, Flicker, AGC, AWB, Zone masking. Min Осветеност: 0.0002lux/ F1.2, S/N Ratio >52dB; или еквивалентни технически параметри. | 9 бр. |
| **1.1.2.** | **Обектив,** работещ през деня и през нощта, вари-фокален, 1/3“ ауто-ирис, 5 – 50 мм, F1.6, DC Drive, асферичен, филтър за работа с високочувствителни камери; или еквивалентни технически параметри. | 9 бр. |
| **1.1.3.** | **Алуминиев кожух** за външен монтаж с отопление и вентилация, IP 66, странично отваряне, със стойка,  объл прозорец, скрито водене на кабелите; или еквивалентни технически параметри. | 9 бр. |
| **1.1.4.** | **Инфрачервен прожектор** с импулсен режим на работа в синхрон с кадрите на камерите за заснемане на регистрационни номера, работещ в инфрачервен спектър и с RS485 програмен интерфейс за управление на яркостта за постигане на оптимална картина за разпознаване на регистрационен номер на МПС при всякакви метеорологични условия и през всички части от денонощието; дължина на вълната – 850 nm, ъгъл на светене 15º (±7,5º) до 100 м, програмируема яркост, RS485 интерфейс за програмно управление и вход; или еквивалентни технически параметри. | 9 бр. |
| **1.1.5.** | **Захранващ блок** за видеокамерите и инфрачервените прожектори, 12V/1A и 24V/2A в кутия за външен монтаж, UV устойчива, степен на защита IP 65, или еквивалентни технически параметри. | 9 бр. |
| **1.1.6.** | **Висока колонка** за монтаж на 2 броя четци за достъп, от инокс, неръждаема стомана, с възможност за вграждане на видеодомофон, анкерна основа;  Необходимо е да бъдат доставени нови устойчиви на удар колонки от некорозиращ материал и размери, подходящи за монтаж на двата съществуващи четеца за безконтактните карти за идентифициране на физически лица, които да осигуряват четенето на съществуващите карти от минимум 30 см разстояние, на мястото на съществуващите колонки с четците за лични идентификационни карти и транспондери на МПС на входовете и изходите за МПС на КПП 1 и КПП 3. Външният вид и разположението на колонките и четците трябва да са съобразени с различните по височина МПС, които преминават през КПП 1 и КПП 3. | 4 бр. |
| **1.1.7.** | **Видеодомофон** за колонката на входното КПП. Външната станция на видеодомофона трябва да позволява повикване с едно натискане на бутон на служител от охраната и високоговоряща връзка между него и водача на МПС. Външната станция на видеодомофона трябва да осигурява видимост и чуваемост на разговорите с водачите през всички часове на денонощието и при всякакви метеорологични условия. Тя трябва да е защитена от въздействие на околната среда (да е за външен монтаж и с некорозиращи лицеви панели), вандалоустойчива и с изведени изходи за запис на видеокартината и разговорите през него в кабината на охраната. Видеосигналът от видеодомофона ще се записва наред с картината от останалите камери за видеонаблюдение. | 1 бр. |
| **1.1.8.** | **Видеосървър за два броя камери за разпознаване на регистрационни номера**, който ще бъде свързан с камерите и ще реализира функциите по цифровизиране на видео-сигнала от тях и самото разпознаване на регистрационните номера на МПС, при което ще се използва индустриален компютър, който ще извършва цялата обработка на изображенията на регистрационните номера на МПС, буферирането и записа им и преобразуването на цифровите изображения в метаданни. Тези функции ще се извършват под управлението на специализираните програмни модули, които ще бъдат осигурени по Обособена позиция № 1.  Технически параметри:  Цифрова видео-преобразуваща платка с хардуерен ускорител на видео-конверсията, разделителна способност 704 х 576 при 100 fps, 16 видео-входа, 16 алармени входа, 4 алармени изхода, компютър от индустриален клас, процесор D2500, 4GB RAM, 2 x SATA интерфейс, SATA твърд диск с обем 500 GB, 3,5”, 7200 rpm, 16 Mb кеш, LAN интерфейс 10/100/1000 Mbps, 2 x RS485 интерфейс, програмируем watch-dog, хардуерен криптиращ модул за защита на програмното осигуряване и данните, захранващ блок, резервиран с 12V/7Ah акумулатор, 19-инчово 2U шаси, или еквивалентни технически параметри. | 4 бр. |
| **1.1.9.** | **Пълноматрично електронно информационно светодиодно табло**, предназначено за външен монтаж пред входа на КПП 1, показващо наличните свободни паркоместа, време, дата и околна температура, със същия или по-голям размер от това на КПП 3, като освен досегашните функции, да има и информационни функции по пропускането на влизащите МПС. Новото електронно информационно табло на влизане през КПП 1 трябва да е двуцветно – червено и зелено, от матрично-точков тип, не по-малко от два реда символна информация (кирилица и латиница, големи и малки букви, специални и графични символи), с височината на символа на един ред не по-малка от 150 мм и едновременно показване на 20 символа на ред. На информационното табло да се показват едновременно: текущото време във формат HH:MM:SS (15:35:22); датата във формат DD Month YYYY (12 Май 2014); температурата на околния въздух в диапазона от -50.0 °C до +70.0 °C; на друг ред – свободните паркоместа (ХХХ СВОБОДНИ) на надземния паркинг. Когато тези места се изчерпят, това да се индикира и с промяна на цвета на индикацията (0 СВОБОДНИ) в червено. Информационното табло трябва да е произведено от некорозиращ материал и със закрепване, съобразено с мястото, на което се поставя.  Сигнализацията за пропускане на МПС през входа на КПП 1 трябва да се осъществява само след положителна идентификация както на водача на МПС с безконтактната му карта, така и на автомобила по регистрационния му номер, който предварително е зададен в базата данни на интегрираната система за достъп.  Технически параметри или еквивалентни:  В системата за контрол на достъпа са разработени и интегрирани необходимите програмен интерфейс за настройка на таблото и драйвери на базата на предоставен комплект за разработване на софтуер. Таблото трябва да притежава функциите хардуерно следене на околната осветеност и автоматично регулиране на яркостта на таблото спрямо нея, така че да се вижда и при дневна слънчева светлина;  минимални размери: 960х320мм; стъпка на матрицата Р7,5-Р10 мм; носеща конструкция от инокс; анкериращи елементи, управление; | 1 бр. |
| **1.2.** | **Общи изисквания към доставката на техническото оборудване** | |
|  | Всички технически средства трябва да бъдат нови, неупотребявани и да фигурират в актуалната производствена листа на съответния производител и това да бъде доказано чрез съответните документи. Техническите средства трябва да имат включена (без допълнително заплащане) софтуерна поддръжка в рамките на жизнения им цикъл.  Оборудването и софтуерът към него трябва да притежават пълна функционална съвместимост помежду си, така че да могат да осигурят хардуерното, софтуерно и лицензно интегриране на системата.  Всички технически средства трябва да бъдат комплектовани с необходимите аксесоари и/или части (с необходимия хардуер, модули, кабели (вкл. захранващи), софтуер, лицензи и др.), така че да бъдат работоспособни и да изпълняват функциите, заложени в спецификацията и допълнителни такива, ако са необходими за успешното интегриране в обновената система.  Ако се окаже, че дадено техническо средство не може да изпълнява дадена функция поради недостиг или липса на даден хардуерен модул, софтуер или лиценз, то този хардуерен модул, софтуер, лиценз и т.н. трябва да бъдат доставени безплатно. Всички лицензи трябва да бъдат постоянни.  При офериране на компонентите, които ще се вложат в системите за контрол на достъпа е необходимо посочване на вида и модела на устройствата, включени в предложението.  Към предложението да бъдат представени нагледни материали, включващи кратко описание на основните технически характеристики, заложени в настоящата спецификация. От тези материали трябва да се виждат в явен вид основните технически параметри. Към предложените компоненти на техническото оборудване да има комплектована подробна документация (на хартиен или електронен носител), включваща както описание на хардуерната функционалност, така и документация за софтуера, включен към съответното устройство. Всички хардуерни продукти и софтуерите към тях трябва да бъдат доставени заедно с подходяща подробна документация (CD/DVD или хартиено копие) за нуждите на тяхното използване, поддържане и администриране на английски или български език. В документацията трябва да бъдат включени ръководства на потребителя и администратора. | |
| **1.2.1.** | **Безопасност при експлоатация и употреба на оборудването** | |
|  | Участникът трябва да опише характеристиките на техническото оборудване, с които ще бъде осигурено необходимото ниво на безопасност при експлоатация и употреба и съответното ниво на опазване на здравето и околната среда, включително описание на съответствието със съществени нормативни изисквания съобразно Закона за техническите изисквания към продуктите и наредбите за съществени изисквания към определени видове продукти. Доставените технически средства да отговорят на всички нормативни изисквания в Република България и Европейския съюз относно техническа експлоатация, пожаробезопасност, норми за безопасност, включване към електрическата мрежа, степен на защита и електромагнитна съвместимост. Захранващите блокове, кабели и конектори трябва да са пригодени за работа в електрическа мрежа в Република България съобразно БДС или еквивалент. Всички доставени компоненти на техническото оборудване трябва да отговарят на всички приложими български и европейски технически регулации: европейски стандарти, европейски технически съглашения или общи технически спецификации там, където съществуват такива (например за безопасност - RFI/EMI: Директива 2004/108/ЕС и приложимите действащи разпоредби на Директива 2014/30/ЕС; стандарти EN60950/ IEC 950, EN 55022/ EN55024 или еквивалент), на международни стандарти или други технически референтни материали, създадени от европейски стандартизиращи организации, или ако не, на техни национални еквиваленти, или еквивалент. Трябва да бъде представено доказателство за съответствие (като СЕ маркировка, декларация на производител, подходящи маркировки/знаци или копия от сертификати) за такова оборудване. Всяко изделие, отговарящо на съответната CE регулация/норма, трябва да носи подходящ CE знак за съответствие, поставен постоянно върху изделието (машината) там, където е възможно. Останалите съответствия за доставените продукти трябва да бъдат обяснени. | |
| **1.2.2** | **Съвместимост и възможности за интегриране на предложеното техническо оборудване със софтуер на видеосистема за разпознаване на автомобилите по регистрационните им номера и системата за контрол на достъпа на МПС на територията на МВнР** | |
|  | Участникът следва да опише концепцията си как ще бъде осигурена съвместимостта и възможностите на предложеното от него техническо оборудване за успешно и безпроблемно интегриране със софтуер на видеосистема за разпознаване на автомобилите по регистрационните им номера и системата за контрол на достъпа на МПС на територията на МВнР с цел осигуряване на безпроблемна експлоатация и използване на интегрираната система и на оборудването й.  Предложените конфигурации на устройствата и техните софтуерни модули трябва да могат да се проверят по технически параметри, партидни номера, количества, съвместимост и работоспособност от сайта на производителя. Ако съответния производител няма практика да поддържа актуален и валиден списък на партидните номера в сайта си, се допуска тези партидни номера и съответната информация да бъдат предоставени на електронен и/ или хартиен носител. | |
| **1.2.3** | **Срок и място на изпълнение** | |
|  | Участниците трябва да предложат срок за доставка на техническото оборудване, не по-дълъг от 30 (тридесет) работни дни, считано от датата на сключване на договора до окончателното приемане без забележки на доставката от оправомощени представители на възложителя чрез подписване на двустранен приемо-предавателен протокол, на адреса на МВнР-ЦУ – гр. София, ул. „Александър Жендов” № 2. | |
| **1.2.4** | **Срокове за гаранционно сервизно обслужване и поддръжка,**  **включително актуализиране на софтуера на оборудването** | |
|  | Участниците трябва да предложат общ срок за гаранционно сервизно обслужване и поддръжка, включително актуализиране на софтуер, обхващащ всички извършени от тях дейности, свързани с доставката на техническото оборудване, с цел осигуряване на безпроблемна експлоатация и използване на интегрираната система и на оборудването й. Общият гаранционен срок за извършените от участника дейности трябва да включва актуализиране на доставеното от него техническо оборудване и софтуера към него. Общият гаранционен срок трябва да бъде **минимум 24 (двадесет и четири) месеца**.Участниците трябва да съдействат за коректното изпълнение на пълния обхват на фирмените гаранции, предоставяни от производителите или от техни представители/дистрибутори, в рамките на гаранционните срокове, определени от тях за съответното ново оборудване и неговия софтуер, и посочени от съответния участник на приложимите места в таблицата на Техническото му предложение.Всички посочени от участника гаранционни срокове трябва да са валидни, считано от датата на подписване на приемо-предавателния протокол за приемане без забележки на доставеното от изпълнителя техническо оборудване.Изпълнителят трябва да бъде напълно отговорен за всички гаранционни задължения, дори ако част от оборудването е получено от трета страна. Всички доставени софтуерни лицензи и отделно предоставени софтуерни продукти, включително и такива на трети страни и всички свързани с тях услуги трябва да бъдат с включено право на ъпгрейд и ъпдейт за най-малко 24 месеца. Изпълнителят поема задължението в рамките на определения от него общ гаранционен срок при възникване на необходимост да започне работа до 24 (двадесет и четири) часа от уведомяването му и да отстрани в срок до три работни дни от започване на работа възникналите проблеми и недостатъци, включително да подмени дефектиралите части и компоненти, с персонал, средства, резервни части, материали и транспорт, осигурени от него и за негова сметка. При необходимост от внос, транспорт и доставка на части, материали и средства, неналични при изпълнителя, срокът за отстраняване на проблемите и недостатъците може да бъде удължен с максимум 15 (петнадесет) работни дни при представяне на обосновка и доказателство за необходимостта от удължаване на срока. Всички дефекти в инсталираното оборудване и софтуер, които не са в резултат на неправилна експлоатация след приемането им от възложителя, трябва да бъдат отстранявани за сметка на изпълнителя. Изпълнителят е длъжен да осигурява качественото и навременно гаранционно обслужване на техническото оборудване в тясно сътрудничество с изпълнителя на договора по Обособена позиция № 1 от настоящата обществена поръчка. | |

# Обособена позиция № 3 – Техническа спецификация

# „Абонаментно сервизно обслужване и извънгаранционна поддръжка на системата за контрол на достъпа, охрана и видеонаблюдение на територията на МВнР-ЦУ”

Изпълнението на обществената поръчка по Обособена позиция № 3 обхваща следните дейности:

1. Извършване на ежемесечна профилактика на интегрираната система, включваща визуален оглед на състоянието на системата и проверка на целостта на архивите на отделните подсистеми.
2. Извършване на полугодишна профилактика на интегрираната система, включваща оценяване на състоянието на движещите се електромеханични елементи на системите и при необходимост почистване, регулиране и смазване.
3. Извършване на ежегодна профилактика на интегрираната система, включваща проверка на състоянието на резервните акумулаторни батерии и при необходимост – тяхната подмяна.
4. Извършване на сервизна дейност по осигуряване работоспособността на интегрираната система, като се отзовава и започва работа по отстраняване на възникналите проблеми в рамките на 3 (три) часа от уведомяването му от възложителя през работното време на МВнР и в рамките на 24 (двадесет и четири) часа в неработни и празнични дни.
5. Осигуряване на оптимално време за отстраняване на повреди, като се формира резерв от най-често дефектиращите елементи и съоръжения.
6. Да се отзовава и започва подготовка за работа по необходимите преустройства на действащата интегрирана система в рамките на 24 часа от заявката на възложителя.
7. Да извършва инсталация на актуалните модули (при наличие на такива) на обслужващия системата софтуер с оглед повишаване на нейната сигурност и осигуряване на надеждна работа и при запазване на съвместимостта им.

# Обособена позиция № 4 – Техническа спецификация

# „Абонаментно сервизно обслужване и извънгаранционна поддръжка на съоръжения, осъществяващи пропускателния режим за автомобили на територията на МВнР-ЦУ”

Изпълнението на обществената поръчка по Обособена позиция № 4 обхваща извънгаранционната техническа поддръжка и ремонт на следните съоръжения:

1. Сервизна поддръжка на **бариери K4 COLORADO – 4 броя**, включваща следните дейности:

* Проверка на закрепването на балансовите пружини, притягане на гайките;
* Проверка на закрепването на редуктора, притягане на гайките;
* Проверка на устройството за аварийно деблокиране на бариерата;
* Проверка на балансирането на рамото, настройка при необходимост;
* Проверка на лостовия механизъм за сгъване на рамото, регулиране;
* Проверка на антикорозионното покритие на бариерата, при необходимост възстановяване на драскотините със спрей RAL3002 или еквивалент, с червен цвят;
* Проверка на функционирането на индуктивния детектор за блокировка;
* Цялостно тестване на работата на бариерата – изисква наличие на валидна карта.

1. Сервизна поддръжка на **бариери B2000-C – 4 броя**, включваща следните дейности:

* Проверка на закрепването на балансовите пружини, притягане на гайките;
* Проверка на закрепването на редуктора, притягане на гайките;
* Проверка на устройството за аварийно деблокиране на бариерата;
* Проверка на балансирането на рамото, при необходимост настройка;
* Проверка на редуктора, при необходимост – подмяна на дефектирали детайли, доливане на масло;
* Проверка на антикорозионното покритие на бариерата, при необходимост възстановяване на драскотините със спрей RAL3002 или еквивалент, с червен цвят;
* Проверка на функционирането на индуктивния детектор за блокировка;
* Цялостно тестване на работата на бариерата – изисква наличие на валидна карта.

1. Сервизна поддръжка на **роуд блокери RB 650STHH – 3 броя**, включваща следните дейности:

* Смазване на шарнирите на подвижната част;
* Почистване на подвижните съединения;
* Проверка на нивото на маслото в резервоара, доливане при необходимост;
* Проверка на съединителните накрайници и хидравличните маркучи за утечки;
* Проверка на положението и закрепването на крайните изключватели;
* Проверка на функционирането на индуктивния детектор за блокировка;
* Цялостно тестване на работата на роуд блокера – изисква наличие на валидна карта.

1. Сервизна поддръжка на **стопери (боларди) DK 500/LIGHT – 4 броя**, включваща следните дейности:

* Почистване на вътрешността на корпусите;
* Проверка на дистанционните предаватели;
* Цялостно тестване на работата на стопера.